Finalitza L'Escola D’ Ocupació “Et Formem - Alcàsser 3.1”
Lun, 30/11/2020 - 21:21

Dilluns 30 de novembre es clausura el projecte Mixt de Formació i ocupació  Escola d’Ocupació Et Formem “ALCÀSSER 3.1”,  iniciat el 3 de juny de 2019. Durant 18 mesos, aquest   grup de 10  alumnes han cursat i finalitzat amb èxit  3 nivells consecutius de Certificats  de Professionalitat de l'especialitat d'Administració i Gestió, combinant la seua  formació amb  pràctiques professionals en diferents dependències de l'ajuntament, percebent el salari mínim interprofessional en vigor.

Aquest matí en el Saló de Plens de l'Ajuntament  s’ha  efectuat el lliurament simbòlic dels diplomes dels  certificats professionals per als 10  alumnes treballadors que han finalitzat l'Escola d'Ocupació Et Formem. L'alcaldessa Eva Zamora  acompanyada  per la  regidora d'Ocupació Paqui Abella, juntament amb l'equip docent.

Recordem que  és un proyecte que combina la formació amb l'ocupació, per mitjà de la realització d'accions formatives en alternança amb la prestació de serveis d'utilitat pública o interés social.

L'alcaldessa Eva Zamora els ha felicitat pel seu esforç  i la superació amb èxit dels 3 certificats de professionalitat  i els ha animat a continuar formant-se, perquè la formació és actualment la clau per a aconseguir una inserció laboral en els temps difícils que vivim, a causa de la pandèmia.

Per part seua, la regidora Paqui Abella ha assenyalat que amb la crisi sanitària la formació i les tasques a l'ajuntament  s'han hagut d'adaptar als nous requeriments i entrebancs  per la pandèmia per COVID, però insistia que el  més important és que l'alumnat ha  pogut finalitzar amb èxit  els objectius marcats en un principi i aconseguir els certificats professionals. Segons assenyalava "aquest taller sobretot ha servit perquè milloren la seua formació i tinguen més opcions d'incorporació en el mercat laboral".

Aquest projecte ha sigut cofinançat per la Conselleria d'Economia Sostenible, Sectors Productius, Comerç i Treball de la GVA i pel Fons Social Europeu, amb un import  de quasi 350.000 €: 232.055 € per a aquesta segona etapa que hui finalitza i 116.030 € que es van destinar en la primera fase del projecte.